smcproject/ml-wiki-sentences huggingface dataset:
വി.പി. സിംഗിനോടൊപ്പം ജനതാദൾ മന്ത്രിസഭയിൽ അംഗമായിരുന്ന ചന്ദ്രശേഖർ ജനതാദൾ പിളർത്തി പുതിയ ഒരു പാർട്ടി രൂപവത്കരിച്ചു.
കോൺഗ്രസ് പിന്തുണയോടെ പുതിയ മന്ത്രിസഭ രൂപവത്കരിച്ച ചന്ദ്രശേഖർ ഇന്ത്യയുടെ 8-)മത്തെ പ്രധാനമന്ത്രിയായി.
എങ്കിലും മന്ത്രിസഭയുടെ കാലാവധി 7 മാസമേ നീണ്ടുനിന്നുള്ളൂ.
കോൺഗ്രസ് പുറമേനിന്നുള്ള പിന്തുണ പിൻ‌വലിച്ചപ്പോൾ മാർച്ച് 6, 1991 -ന് ചന്ദ്രശേഖർ രാജിവെച്ചു.
എങ്കിലും വർഷത്തിന്റെ രണ്ടാം പകുതിയിൽ തിരഞ്ഞെടുപ്പു നടക്കുന്നതുവരെ പ്രധാനമന്ത്രിയായി തുടർന്നു.
പാർലമെന്റിന്റെ നിയമങ്ങളും ചട്ടങ്ങളും അനുസരിച്ച് പ്രവർത്തിക്കുന്നതിൽ ചന്ദ്രശേഖർ എന്നും ശ്രദ്ധാലുവായിരുന്നു.
1995 ഇൽ ഏറ്റവും മികച്ച പാർലമെന്റ് അംഗത്തിനുള്ള അവാർഡ് ചന്ദ്രശേഖറിനു ലഭിച്ചു.
ഈ അവാർഡ് ലഭിക്കുന്ന ആദ്യത്തെ വ്യക്തിയാണ് ചന്ദ്രശേഖർ.
ഉത്തർ പ്രദേശിലെ ബലിയ ജില്ലയിലെ ഇബ്രാഹിംപെട്ടി വില്ലേജിലെ ഒരു രാജ്പുത് കുടുംബത്തിൽ 1927 ജൂലൈ ഒന്നിന് ജനനം.
പ്രാഥമിക വിദ്യാഭ്യാസത്തിന് ശേഷം ബലിയയിലെ അലഹബാദ് യൂണിവേഴ്സിറ്റിയിലെ സതീഷ് ചന്ദ്ര പി.ജി.കോളേജിൽ നിന്ന് ബിരുദവും പൊളിറ്റിക്കൽ സയൻസിൽ മാസ്റ്റർ ബിരുദവും നേടി.
വിദ്യാഭ്യാസത്തിന് ശേഷം രാഷ്ട്രീയത്തിൽ സജീവമായി.
പ്രജ സോഷ്യലിസ്റ്റ് പാർട്ടി നേതാവായിരുന്ന ആചാര്യ നരേന്ദ്ര ദേവാണ് ചന്ദ്രശേഖറിൻ്റെ രാഷ്ട്രീയ ഗുരു.
പ്രജ സോഷ്യലിസ്റ്റ് പാർട്ടിയിൽ ചേർന്ന അദ്ദേഹം 1955-1956 കാലയളവിൽ പി.എസ്.പിയുടെ ഉത്തർപ്രദേശിൻ്റെ ചുമതലയുള്ള ജനറൽ സെക്രട്ടറിയായിരുന്നു.
1962-ൽ സ്വതന്ത്ര സ്ഥാനാർത്ഥിയായി രാജ്യസഭയിലേക്ക് തിരഞ്ഞെടുക്കപ്പെട്ട അദ്ദേഹം 1965-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്നു.
1967-ൽ കോൺഗ്രസ് ജനറൽ സെക്രട്ടറിയായ ചന്ദ്രശേഖർ 
1968-ൽ രണ്ടാം തവണയും കോൺഗ്രസ് ടിക്കറ്റിൽ രാജ്യസഭാംഗമായി.
1969-ൽ യങ് ഇന്ത്യ എന്ന മാസിക ചന്ദ്രശേഖറിൻ്റെ കീഴിൽ പ്രസിദ്ധീകരണം തുടങ്ങി.
യങ് ഇന്ത്യയുടെ എഡിറ്റോറിയൽ ബോർഡ് ചെയർമാനായിരുന്നു.
1974-ൽ മൂന്നാം വട്ടവും രാജ്യസഭാംഗമായി വീണ്ടും പാർലമെൻ്റിലെത്തി.
1975-ൽ പ്രധാനമന്ത്രിയായിരുന്ന ഇന്ദിര ഗാന്ധി അടിയന്തരാവസ്ഥ പ്രഖ്യാപിച്ചതിനെ പരസ്യമായി എതിർത്തതിനെ തുടർന്ന് മിസ ആക്ട് പ്രകാരം ചന്ദ്രശേഖറിനെ ജയിലിലടച്ചു.
കോൺഗ്രസ് ഇലക്ഷൻ കമ്മിറ്റി, വർക്കിംഗ് കമ്മിറ്റി എന്നിവയിൽ അംഗമായിരുന്നു ആ സമയത്ത് ചന്ദ്രശേഖർ.
ഒന്നര വർഷത്തെ ജയിൽവാസത്തിന് ശേഷം 1977-ൽ അടിയന്തരാവസ്ഥ പിൻവലിച്ചതിനെ തുടർന്ന് ജയിൽ മോചിതനായി.
1977-ൽ കോൺഗ്രസ് പാർട്ടി വിട്ട അദ്ദേഹം മൊറാർജി ദേശായി നേതാവായ ജനതാ പാർട്ടിയിൽ ചേർന്നു.
അടിയന്തരാവസ്ഥയ്ക്ക് ശേഷം നടന്ന ലോക്സഭ തിരഞ്ഞെടുപ്പിൽ പ്രധാനമന്ത്രിയായിരുന്ന ഇന്ദിര ഗാന്ധി പരാജയപ്പെട്ടു.
ജനതാ പാർട്ടിക്ക് ലോക്സഭയിൽ ഭൂരിപക്ഷം കിട്ടിയതിനെ തുടർന്ന് 1977-ൽ മൊറാർജി ദേശായി പ്രധാനമന്ത്രിയായപ്പോൾ ചന്ദ്രശേഖറായിരുന്നു പാർട്ടിയുടെ ദേശീയ പ്രസിഡൻറ്.
1977 മുതൽ 1988 വരെ ചന്ദ്രശേഖർ ആ സ്ഥാനത്ത് തുടർന്നു.
1977-ലെ ലോക്സഭ തിരഞ്ഞെടുപ്പിൽ ഉത്തർ പ്രദേശിലെ ബലിയയിൽ നിന്ന് ലോക്സഭാംഗമായതിനെ തുടർന്ന് രാജ്യസഭാംഗത്വം രാജിവച്ചു.
പിന്നീട് നടന്ന എല്ലാ ലോക്സഭ തിരഞ്ഞെടുപ്പുകളിലും (1980, 1989, 1991, 1996, 1998, 1999, 2004) അദ്ദേഹം ബലിയയിൽ നിന്ന് ലോക്സഭയിലെത്തി.
1984-ൽ ഒരേയൊരു തവണ മാത്രമാണ് ബലിയയിൽ നിന്ന് പരാജയപ്പെട്ടത്.
1988-ൽ ജനതാ പാർട്ടി പിളർപ്പിനെ തുടർന്ന് ചന്ദ്രശേഖർ ജനതാദൾ പാർട്ടിയിൽ ചേർന്നു.
1989-ൽ പിളർന്ന ജനതാ പാർട്ടികൾ എല്ലാവരും ഒരു മുന്നണിയായി ഐക്യത്തിലെത്തിയതിനെ തുടർന്ന് കേന്ദ്രത്തിൽ ഒരു കോൺഗ്രസിതര സർക്കാർ നിലവിൽ വന്നു.
പ്രമുഖ സോഷ്യലിസ്റ്റ് നേതാവായിരുന്ന വി.പി.സിംഗായിരുന്നു 1989-ൽ ജനതാ പാർട്ടി മുന്നണിയുടെ പ്രധാനമന്ത്രിയായത്.
മുന്നണി സർക്കാരിൽ അഭിപ്രായ വ്യത്യാസം രൂക്ഷമായതിനെ തുടർന്ന് ചന്ദ്രശേഖർ ജനതാദൾ സോഷ്യലിസ്റ്റ് വിഭാഗം രൂപീകരിച്ചു.
1990-ൽ വി.പി.സിംഗ് രാജിവച്ചപ്പോൾ കോൺഗ്രസ് നേതാവായ രാജീവ് ഗാന്ധിയുടെ പിന്തുണയോടെ കേന്ദ്രത്തിൽ സർക്കാർ രൂപീകരിച്ചു.
എന്നാൽ വെറും ഏഴ് മാസങ്ങൾ മാത്രമാണ് അദ്ദേഹത്തിന് പ്രധാനമന്ത്രി പദത്തിൽ തുടരാനായത്.
1991 മാർച്ച് ആറിന് കോൺഗ്രസ് പിന്തുണ പിൻവലിച്ചതിനെ തുടർന്ന് കാവൽ പ്രധാനമന്ത്രിയായി തുടർന്ന ചന്ദ്രശേഖർ 1991 ജൂൺ 21ന് രാജി വച്ചു.
1991-ലെ ഇന്ത്യൻ സാമ്പത്തിക മാന്ദ്യവും പ്രധാനമന്ത്രിയായിരുന്ന രാജീവ് ഗാന്ധി വധിക്കപ്പെട്ടതും ചന്ദ്രശേഖറിൻ്റെ സർക്കാർ നിലംപതിക്കാൻ കാരണമായി.
ചരൺ സിംഗിന് ശേഷം കേന്ദ്രത്തിലെ രണ്ടാമത്തെ ചെറിയ സർക്കാരാണ് ചന്ദ്രശേഖറിൻ്റേത്.
പ്രധാനമന്ത്രിയായിരിക്കെ ആഭ്യന്തര, പ്രതിരോധ, വാർത്താ വിനിമയ വകുപ്പുകളുടെ അധിക ചുമതലയും വഹിച്ചു.
പ്രധാന മന്ത്രിയാകുന്നതിന് മുൻപ് ഒരിക്കൽ പോലും കേന്ദ്രമന്ത്രി, സംസ്ഥാന മന്ത്രി സ്ഥാനങ്ങൾ ലഭിക്കാതിരുന്ന ഏക വ്യക്തിയാണ് ചന്ദ്രശേഖർ.
വാർധക്യ സഹജമായ അസുഖങ്ങളെ തുടർന്ന് ചികിത്സയിൽ തുടരവെ
2007 ജൂലൈ എട്ടിന് 
80-മത്തെ വയസിൽ ചന്ദ്രശേഖർ അന്തരിച്ചു.
ന്യൂഡൽഹിയിലെ ജനനായിക് സ്ഥലിലാണ് ചന്ദ്രശേഖർ അന്ത്യവിശ്രമം കൊള്ളുന്നത്.
സ്വകാര്യ ജീവിതം ഭാര്യ : ദുജ ദേവി മക്കൾ : പങ്കജ് സിംഗ് നീരജ് ശേഖർ ചരമം
2007 ജൂലൈ 8-നു ദില്ലിയിലെ ഇന്ദ്രപ്രസ്ഥ അപ്പോളോ ആശുപത്രിയിൽ വെച്ച് ചന്ദ്രശേഖർ അന്തരിച്ചു.
മൾട്ടിപ്പിൾ മൈലോമ എന്ന രക്ത സംബന്ധിയായ രോഗമായിരുന്നു മരണകാരണം.
അവലംബം ↑ Former PM list ↑ Chandrasekhar samadhi called jannayik sthal ↑
ചന്ദ്രസങ്കര
ഒരു സങ്കരയിനം തെങ്ങാണ് ചന്ദ്രസങ്കര.
കാറ്റു വീഴ്ചയില്ലാത്ത പ്രദേശങ്ങളിലേക്കായി തോട്ടവിള ഗവേഷണകേന്ദ്രം വികസിപ്പിച്ചെടുത്ത സങ്കരയിനമാണിത്.
ചാവക്കാട് കുറിയ ഓറഞ്ച് മാതൃവൃക്ഷമായും പശ്ചിമതീര നെടിയ നാടൻ പിതൃവൃക്ഷമായി പരാഗണം നടത്തിയാണ് ഈ സങ്കരയിനം വികസിപ്പിച്ചെടുത്തത്.
3–4 വർഷത്തിനുള്ളിൽ കായ്ക്കും.
ശരാശരി വിളവ് 116 തേങ്ങയും കൊപ്രയുടെ അളവ് 215 ഗ്രാമും ഒരു തെങ്ങിൽനിന്നു പ്രതിവർഷം 30 കിലോ കൊപ്ര ലഭിക്കും.
1985 ലാണ് തോട്ടവിള ഗവേഷണ കേന്ദ്രം ഇത് വികസിപ്പിച്ചെടുത്തത്.
ചന്ദ്രശേഖരം സദാ ഭജേഹം ഇംഗ്ലീഷ് വിലാസം https://ml.wikipedia.org/wiki/ChandrashEkharam_sadA_Bhajeham മുത്തുസ്വാമി ദീക്ഷിതർ
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് ചന്ദ്രശേഖരം സദാ ഭജേഹം .
മാർഗഹിന്ദോളം രാഗത്തിൽ ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
ചന്ദ്രശേഖരം സദാ ഭജേഹം ശാംഭവി മനോഹരം ശങ്കരം അനുപല്ലവി
ഇന്ദ്രാദി ദേവ സന്നുതപദം ചിന്തിതഫലപ്രദം ഗുരു ഗുഹവിനുതം ചരണം
അഷ്ടാദശ വാദ്യാദി പ്രിയം അതി ശുദ്ധമദ്ദളവാദ്യപ്രിയം സംഗീതശാസ്ത്രാദി സമൃതം സന്മാർഗ ഹിന്ദോള രാഗനുതം അഷ്ടസിദ്ധിദായകം മുകുന്ദം അഷ്ടപാശഹര തീർഥവൈഭവം ആനന്ദകന്ദം സോമാസ്കന്ദം അജപാനടനാനന്ദ വൈഭവം അവലംബം പുറത്തേക്കുള്ള കണ്ണികൾ സുധാരഘുനാഥന്റെ ആലാപനം
ചന്ദ്രശേഖർ ആസാദ് ഇംഗ്ലീഷ് വിലാസം https://ml.wikipedia.org/wiki/Chandrasekhar_Azad ചന്ദ്രശേഖർ ആസാദ്
ചന്ദ്രശേഖർ ആസാദ് എന്ന ചന്ദ്രശേഖർ സീതാറാം തിവാരി , ( ഹിന്ദി : चंद्रशेखर आज़ाद, ഉർദു : چندر شیکھر آزاد) ( ജൂലൈ 23 , 1906 ഭാവ്ര മദ്ധ്യപ്രദേശ് – ഫെബ്രുവരി 27 , 1931 , അലഹബാദ് , ഉത്തർ പ്രദേശ് ) ഇന്ത്യയിലെ പ്രധാനപ്പെട്ട ഒരു ദേശീയവാദ വിപ്ലവകാരിയായിരുന്നു .
ഭഗത് സിംഗിന്റെ ഗുരുവായും ഇദ്ദേഹത്തെ കണക്കാക്കപ്പെടുന്നു.
വളരെ ചെറിയപ്രായത്തിൽ തന്നെ രാഷ്ട്രീയ പ്രവേശനം നടത്തിയ ചന്ദ്രശേഖർ വിദ്യാഭ്യാസം പാതിവഴിക്കുപേക്ഷിച്ചാണ് സമരത്തിന്റെ തീച്ചൂളയിലേക്ക് നടന്നത്.
നിസ്സഹകരണപ്രസ്ഥാനം , ജാലിയൻവാലാബാഗ് കൂട്ടക്കൊല എന്നിവ പ്രധാന പ്രചോദനങ്ങളായിരുന്നു.
വൈകാതെ തന്നെ സ്വാതന്ത്ര്യത്തിനുള്ള മാർഗ്ഗം വിപ്ലവത്തിലൂടെയാണെന്ന് മനസ്സിലാക്കി ആ വഴിയിലേക്കു തിരിഞ്ഞു.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസ്സോസ്സിയേഷൻ, നൗജവാൻ ഭാരത് സഭ, കീർത്തി കിസ്സാൻ പാർട്ടി എന്നീ സംഘടനകളുടെ സംഘാടകനും ബുദ്ധികേന്ദ്രവുമായിരുന്നു ചന്ദ്രശേഖർ ആസാദ്.
സഹപ്രവർത്തകരിൽ ഒരാൾ ഒറ്റുകൊടുത്തതിന്റെ ഫലമായി  1931 ഫെബ്രുവരി 27ന് അലഹബാദിലെ ആൽഫ്രെഡ് പാർക്കിൽ വച്ച് ആസാദ് പൊലീസിനാൽ വളയപ്പെടുകയും തുടർന്നു നടന്ന വെടിവെപ്പിൽ ദാരുണമായി കൊല്ലപ്പെടുകയും ചെയ്തു.
ബ്രിട്ടീഷുകാരന്റെ തൂക്കുമരത്തിലേറാൻ തയ്യാറല്ലാത്തതുകൊണ്ട് മരണത്തിന്റെ അന്ത്യഘട്ടം വരെ കൈത്തോക്കുകൊണ്ട് പൊരുതി നിന്നു.
1906 ജൂലൈ 23 ന് മദ്ധ്യപ്രദേശിലെ ഝാബുവ ജില്ലയിലെ ഭവ്ര ഗ്രാമത്തിൽ പണ്ഡിറ്റ് സീതാറാം തിവാരിയുടെയും ജഗ്റാണി ദേവിയുടെയും മകനായി ചന്ദ്രശേഖർ ജനിച്ചു .
ഈ ദമ്പതികളുടെ രണ്ടാമത്തെ മകനായിരുന്നു ചന്ദ്രശേഖർ.
ചന്ദ്രശേഖറിനു മുമ്പ് നാലുമക്കൾ ജനിച്ചിരുന്നുവെങ്കിലും ഒരാൾ മാത്രമേ ജീവിച്ചിരുന്നുള്ളു.
ബാക്കി മൂന്നുപേരും ചെറുപ്രായത്തിൽ തന്നെ മരണമടയുകയായിരുന്നു.
ചന്ദ്രശേഖറിനേക്കാൾ മുതിർന്ന കുട്ടിയായിരുന്നു സുഖ്ദേവ്.
പതിനാലാം വയസ്സിൽ വീടിനു തൊട്ടടുത്തുള്ള ഒരു ഗ്രാമീണപാഠശാലയിലായിരുന്നു ചന്ദ്രശേഖറിന്റെ പ്രാഥമിക വിദ്യാഭ്യാസം.
നല്ല ഒരു വിദ്യാഭ്യാസം നൽകാൻ ചന്ദ്രശേഖറിന്റെ പിതാവിന് സാമ്പത്തികമായ കഴിവുണ്ടായിരുന്നില്ല.
എന്നിട്ടും അദ്ദേഹം മകന്റെ ഭാവിയെ ഓർത്ത് ബനാറസിൽ അയച്ചു പഠിപ്പിക്കാൻ തീരുമാനിക്കുകയായിരുന്നു.
ബനാറസിൽ പല പണ്ഡിതശ്രേഷ്ഠന്മാരും വിദ്യാർത്ഥികളെ പ്രതിഫലേച്ഛയില്ലാതെ ഗുരുകുല മാതൃകയിൽ വിദ്യ അഭ്യസിപ്പിക്കുമായിരുന്നു.
ഈ സൗകര്യങ്ങൾ തന്റെ മകനു ലഭിച്ചേക്കും എന്നു കരുതിയാണ് ത്രിവേദി ചന്ദ്രശേഖറിനെ ബനാറസിൽ അയച്ചു പഠിപ്പിക്കാൻ തീരുമാനിച്ചത്.
ചന്ദ്രശേഖർ ഇവിടെ വച്ച് ഭിൽസ് എന്നറിയപ്പെടുന്ന ഗോത്രവർഗ്ഗക്കാരുമായി അടുത്തു, അവരിൽ നിന്നും അമ്പും വില്ലും ഉപയോഗിക്കുന്ന വിധം ചന്ദ്രശേഖർ സ്വായത്തമാക്കി.
ചെറുപ്രായത്തിൽ തന്നെ ധീരദേശാഭിമാനികളുടേയും മറ്റും വീരകഥകൾ ചന്ദ്രശേഖറിൽ വല്ലാത്തൊരു ഉണർവ് സൃഷ്ടിച്ചിരുന്നു.
ആ ചെറിയ പ്രായത്തിൽ തന്നെ ഒരു പ്രക്ഷോഭത്തിൽ പങ്കെടുത്ത് അറസ്റ്റിലാവുകയും കോടതിയിലെത്തുകയും ചെയ്തു.
ആ കോടതിമുറിയിൽ അദ്ദേഹം കാട്ടിയ ധൈര്യം ജഡ്ജിയെപ്പോലും അതിശയിപ്പിച്ചു.
അവിടെ വച്ചാണ് അദ്ദേഹത്തിന് 'ആസാദ്' എന്ന പേര് ലഭിച്ചത്.
അങ്ങനെ ചന്ദ്രശേഖർ തിവാരി, ചന്ദ്രശേഖർ ആസാദ് എന്നറിയപ്പെടാൻ തുടങ്ങി.
ചന്ദ്രശേഖർ ബനാറസിൽ പഠിക്കുന്ന സമയത്താണ് മോഹൻദാസ് കരംചന്ദ് ഗാന്ധി തന്റെ രാഷ്ട്രീയപ്രവേശം നടത്തുന്നത്.
ഇന്ത്യൻ ദേശീയതക്ക് വളർച്ച പ്രാപിക്കുന്നൊരു കാലം കൂടിയായിരുന്നു അത്.
ഇങ്ങനെ ഉയർന്നു വരുന്ന ശബ്ദങ്ങളെ അടിച്ചമർത്താൻ ബ്രിട്ടീഷുകാർ ഒരു കമ്മീഷൻ തന്നെ രൂപവത്കരിച്ചു.
എ.എസ്.റൗളെറ്റ് ആയിരുന്നു ഇതിന്റെ തലവൻ.
ഇദ്ദേഹം നടപ്പിലാക്കിയ ഭരണപരിഷ്കാരങ്ങളെ, റൗളട്ട് ആക്ട് എന്നു വിളിച്ചു.
റൗളട്ട് ആക്ടിൽ പോലീസിന് അനിയന്ത്രിതമായ അധികാരങ്ങൾ ലഭിക്കുകയുണ്ടായി.
ഈ കരിനിയമത്തിനെതിരേ രാജ്യവ്യാപകമായ പ്രതിഷേധങ്ങൾ അരങ്ങേറി.
1919 ഏപ്രിൽ 13നാണ് ഇന്ത്യയെ നടുക്കിയ ജാലിയൻവാലാബാഗ് കൂട്ടക്കൊല നടക്കുന്നത്.
ബൈശാഖി ദിനത്തിൽ റൗളറ്റ് നിയമത്തിനെതിരേ പ്രതിഷേധിക്കാൻ ജാലിയൻവാലാബാഗിൽ നടത്തിയ ഒരു സമ്മേളനത്തിലേക്ക് ബ്രിട്ടീഷ് പോലീസ് യാതൊരു കാരണവും കൂടാതെ നിർദാക്ഷിണ്യം വെടിയുതിർക്കുകയായിരുന്നു.
രക്ഷപ്പെടാൻ ആകെയുണ്ടായിരുന്നു ഒരു വാതിൽ കൂടി അടച്ചാണ് പോലീസ് ഈ ക്രൂരകൃത്യം നിർവ്വഹിച്ചത്.
ഇത്തരം സംഭവങ്ങളെല്ലാം പത്രദ്വാരാ അറിഞ്ഞിരുന്ന ചന്ദ്രശേഖർ അത്യധികം രോഷാകുലനായി.
പ്രതികാരത്തിനുവേണ്ടി അദ്ദേഹത്തിന്റെ മനസ്സു തയ്യാറെടുക്കുകയായിരുന്നു.
1921 ൽ കോൺഗ്രസ്സ് നിസ്സഹകരണ പ്രസ്ഥാനം ആരംഭിച്ചു.
വിദ്യാർത്ഥികളോട് വിദ്യാലയങ്ങൾ ഉപേക്ഷിച്ച് സമരത്തിൽ പങ്കുകൊള്ളാൻ ആഹ്വാനമുണ്ടായി.
വിദ്യാർത്ഥികൾ സമരാഹ്വാനം കൈക്കൊണ്ട് വിദ്യാലയങ്ങൾ ഉപേക്ഷിച്ച് സമരത്തിൽ പങ്കാളികളായി.
സമരവുമായി ബന്ധപ്പെട്ടു സംഘടിപ്പിച്ചിരുന്ന സമ്മേളനങ്ങളിലും മീറ്റിങ്ങുകളിലും മുടങ്ങാതെ ചന്ദ്രശേഖർ പങ്കെടുക്കുമായിരുന്നു.
ചെറുപ്രായത്തിൽതന്നെ പോലീസിന്റെ ക്രൂരതകൾ ചന്ദ്രശേഖറിനു മനസ്സിലായിരുന്നു.
സ്വാതന്ത്ര്യത്തെ വാനോളം സ്നേഹിച്ചിരുന്ന ചന്ദ്രശേഖറിന് മറ്റൊന്നും ആലോചിക്കുവാനുണ്ടായിരുന്നില്ല.
വിദ്യാഭ്യാസം പാതിവഴിക്കുപേക്ഷിച്ച് ആ യുവാവ് നിസ്സഹകരണപ്രസ്ഥാനത്തിന്റെ പാതയിലേക്ക് ചുവടുവെച്ചു.
ഒരു സമ്മേളനത്തിൽ വെച്ച് പോലീസുകാരനെതിരേ കല്ലെറിഞ്ഞതിന് അറസ്റ്റു ചെയ്ത് ലോക്കപ്പിലാക്കപ്പെട്ടു.
ഭയം ലവലേശമില്ലാതെയാണ് ചന്ദ്രശേഖർ കൈവിലങ്ങുമണിഞ്ഞ് പോലീസ് അകമ്പടിയോടുകൂടി സ്റ്റേഷനിലേക്കു പോയത്.
പിറ്റേ ദിവസം വിചാരണക്കായി കോടതിയിൽ ഹാജരാക്കപ്പെട്ട ചന്ദ്രശേഖർ, വിചാരണക്കിടെ ന്യായാധിപന്റെ ചോദ്യത്തിനു മറുപടിയായി തന്റെ പേര് ആസാദ് എന്നാണെന്നും, പിതാവിന്റെ പേര് ഇൻഡിപെൻഡൻസ് എന്നും താമസിക്കുന്നത് ജയിലിലാണെന്നും പറയുകയുണ്ടായി.
ചൂരലുകൊണ്ടുള്ള പതിനഞ്ച് അടിയാണ് കോടതി ചന്ദ്രശേഖറിന് ശിക്ഷ വിധിച്ചത്.
കൂസലന്യേന ആസാദ് ആ ശിക്ഷ ഏറ്റുവാങ്ങി.
ഓരോ പ്രഹരം പുറത്തു വീഴുമ്പോഴും മഹാത്മാ ഗാന്ധീ കീ ജയ് എന്നു ഉറക്കെ വിളിക്കുകയാണ് ചന്ദ്രശേഖർ ചെയ്തത്.
കണ്ടു നിന്നവരിൽ ഇത് അമ്പരപ്പും, ആശ്ചര്യവും ഉളവാക്കി.
പതിനഞ്ചാമത്തെ അടി കഴിഞ്ഞതോടെ കൂടെയുള്ളവർ ഈ യുവാവിന്റെ തോളിലേറ്റി ചന്ദ്രശേഖർ ആസാദ് കീ ജയ് ഭാരത്മാതാ കീ ജയ് എന്നിങ്ങനെ ഉറക്കെ വിളിക്കാൻ തുടങ്ങി.
ധൈര്യശാലിയായ കുട്ടി എന്നാണ് അക്കാലത്ത് ബനാറസിൽ നിന്നും പുറത്തിറങ്ങിയ മര്യാദ എന്ന പത്രം ചന്ദ്രശേഖറിനെ വിശേഷിപ്പിച്ചത്.
നിസ്സഹകരണപ്രസ്ഥാനത്തിലൂടെ ഭാരതത്തിനു സ്വാതന്ത്ര്യം ലഭിച്ചേക്കും എന്ന് ചന്ദ്രശേഖർ കരുതിയിരുന്നു.
അക്കാലഘട്ടത്തിലാണ് നിനച്ചിരിക്കാതെ ചൗരിചൗരാ സംഭവം നടക്കുന്നത്.
ഈ സംഭവത്തിൽ നിരാശനായി മഹാത്മാഗാന്ധി നിസ്സഹകരണപ്രസ്ഥാനം പിൻവലിക്കുകയാണെന്നു പ്രഖ്യാപിച്ചു.
യുവാവായ ചന്ദ്രശേഖറിന് ഏറെ നിരാശപ്പെടുത്തിയ ഒരു പ്രഖ്യാപനമായിരുന്നു അത്.
എന്നാൽ ഈ നിരാശ ക്ഷണികമായിരുന്നു.
ഇന്ത്യയുടെ സ്വാതന്ത്ര്യത്തിലേക്കുള്ള കൂടുതൽ മികച്ച മാർഗ്ഗം തേടുകയായിരുന്നു ചന്ദ്രശേഖറിലെ ദേശാഭിമാനി.
അക്കാലത്ത് യുവാക്കൾക്കിടയിൽ വിപ്ലവ ചിന്തകൾക്ക് സ്വാധീനം ലഭിച്ചുവരുന്ന സമയമായിരുന്നു.
ബനാറസിൽ ഇത്തരം സംഘടനകളൊന്നും തന്നെ വേരുറപ്പിച്ചിരുന്നില്ല.
ബംഗാളിലാണ് വിപ്ലവ സംഘടനകൾ രൂപംകൊണ്ടതും, വളർന്നതും.
സച്ചിദാനന്ദ സന്യാലിനേപ്പോലുള്ളവർ രാജ്യദ്രോഹക്കുറ്റം ചാർത്തി ജയിലലടക്കപ്പെട്ടിരിക്കുകയായിരുന്നു.
എന്നാൽ 1920 ൽ ജയിലിലായിരുന്ന നേതാക്കൾ മോചിപ്പിക്കപ്പെട്ടു.
സന്യാലും ജയിൽ മോചിതനായി.
ഇന്ത്യയിലെ യുവതലമുറ നിസ്സഹകരണപ്രസ്ഥാനം ഉപേക്ഷിച്ചതിൽ നിരാശരാണെന്ന് സന്യാലിന് മനസ്സിലായി.
ഇവരെ ഏകോപിപ്പിച്ച് ഒരു കുടക്കീഴിൽ കൊണ്ടുവരാൻ അദ്ദേഹം തീരുമാനിച്ചു.
അറിയപ്പെടുന്ന വിപ്ലവസംഘടനയായ അനുശീലൻ സമിതി, ബനാറസിൽ ഒരു ശാഖ തുറന്നു.
കല്യാണ സമിതി എന്നായിരുന്നു അതിന്റെ പേര്.
പിന്നീട് ഇത് ഹിന്ദുസ്ഥാൻ റിപ്പബ്ലിക്കൻ അസ്സോസിയേഷൻ എന്ന പേരു സ്വീകരിച്ചു.
ഇക്കാലയളവിൽ ചന്ദ്രശേഖർ ആസാദ് ബനാറസിൽ അറിയപ്പെടുന്ന ഒരു പേരായിരുന്നു.
ഈ സംഘടനയുടെ ലക്ഷ്യങ്ങളെല്ലാം റഷ്യൻ നയങ്ങളോട് ചായ്വുള്ളവയായിരുന്നു.
പണ്ഡിറ്റ് രാംപ്രസാദ് ബിസ്മിലിനെപ്പോലുള്ളവരായിരുന്നു സംഘടനയുടെ നേതൃത്വത്തിൽ.
സംഘടനയുടെ നേതൃത്വം ചന്ദ്രശേഖറിനെകണ്ട് സംസാരിക്കുകയും അദ്ദേഹത്തിൽ ആകൃഷ്ടനാവുകയുംചെയ്തു.
ഏറെ വൈകാതെ ചന്ദ്രശേഖറും ഹിന്ദുസ്ഥാൻ റിപ്പബ്ലിക്കൻ പാർട്ടിയിൽ ചേർന്നു പ്രവർത്തിക്കാൻ തുടങ്ങി.
ആസാദ് കൂടി പാർട്ടിയിൽ ചേർന്നതോടെ ഹിന്ദുസ്ഥാൻ റിപ്പബ്ലിക്കൻ അസ്സോസ്സിയേഷന്റെ അംഗസംഖ്യ വർദ്ധിക്കാൻ തുടങ്ങി.
ആസാദ് കഠിനാധ്വാനിയായ ഒരു പ്രവർത്തകനായിരുന്നു.
വിപ്ലവമാർഗ്ഗത്തിലൂടെ ഒരു സ്വതന്ത്ര റിപ്പബ്ലിക്കൻ രാഷ്ട്രം രൂപീകരിക്കേണ്ടതിന്റെ ആവശ്യകത ആസാദ് പുതു തലമുറയെ പറഞ്ഞു മനസ്സിലാക്കി.
അദ്ദേഹത്തിന്റെ ആശയങ്ങളിൽ ആകൃഷ്ടരായ യുവാക്കൾ വളരെ വേഗം പാർട്ടി അംഗങ്ങളായി.
അംഗത്വം വർദ്ധിച്ചുവെങ്കിലും, പാർട്ടിക്ക് ആവശ്യത്തിന് പണം ഉണ്ടായിരുന്നില്ല.
അതുകൊണ്ടു തന്നെ പ്രചാരണപ്രവർത്തനങ്ങൾ ഉദ്ദേശിച്ചപോലെ നടത്തുവാനായില്ല.
കാക്കോറി ഗൂഢാലോചന കേസ്
ഹിന്ദുസ്ഥാൻ റിപ്പബ്ലിക്കൻ അസ്സോസ്സിയേഷൻ പണത്തിന്റെ ദൗർലഭ്യം കൊണ്ട് വല്ലാതെ ബുദ്ധിമുട്ടിയിരുന്നു.
പാർട്ടിക്കുവേണ്ടി പണം സ്വരൂപിക്കുന്നതിന് അവർ ചന്ദ്രശേഖറിനെ ആണ് ചുമതലപ്പെടുത്തിയിരുന്നത്.
പണം സ്വരൂപിക്കുന്നതിനായി പല വഴികളും ആലോചിച്ചിരുന്നുവെങ്കിലും ഒന്നും തന്നെ ഫലവത്തായിരുന്നില്ല.
ധാരാളം സമ്പത്തുള്ള ഒരു മഠത്തിലെ ശിഷ്യനായി ചേർന്ന് അവസാനം മഠാധിപതിയുടെ മരണശേഷം ആ സ്വത്തുക്കൾ തട്ടിയെടുക്കുന്നതിനെക്കുറിച്ചും പാർട്ടി ചിന്തിച്ചു.
എന്നാൽ വഞ്ചന എന്നു പറഞ്ഞ് ആസാദ് ഈ നിർദ്ദേശം തള്ളിക്കളയുകയായിരുന്നു.
പിന്നീട്, വിപ്ലവകാരികൾ ആയുധം വാങ്ങുക മുതലായ ആവശ്യങ്ങൾക്ക് സർക്കാർ മുതൽ കൊള്ളയടിക്കുക എന്ന നയം സ്വീകരിച്ചു.
1925 ഓഗസ്റ്റ് ഒൻപതിന് ഉത്തർപ്രദേശിലെ കാക്കോറിയിൽ നിന്ന് ആലം നഗറിലേക്ക് ഖജനാവുമായി പുറപ്പെട്ട തീവണ്ടി വഴിക്കു വച്ച് പത്തോളം വിപ്ലവകാരികൾ അപായ ചങ്ങല വലിച്ച് നിർത്തി .
തീവണ്ടിയിലുണ്ടായിരുന്ന സേഫ് തകർത്ത് സർക്കാർ പണം തട്ടിയെടുത്തു.
മോഷ്ടിച്ച പണവും കൊണ്ട് ഇവർ ലക്നോയിലേക്കു കടന്നു കളഞ്ഞു.
ഈ സംഭവത്തിൽ ഒരു യാത്രക്കാരൻ അബന്ധവശാൽ വെടിയേറ്റു മരിക്കുകയുണ്ടായി.
വിപ്ലവകാരികൾ സർക്കാരിന്റെ പണം തട്ടിയെടുത്തതല്ലാതെ മറ്റാരേയും ഉപദ്രവിക്കുകയുണ്ടായില്ല.
ഇതേ തുടർന്നുണ്ടായ കാക്കേറി ഗൂഢാലോചന കേസിലെ മിക്ക പ്രതികളേയും അറസ്റ്റ് ചെയ്തു.
ഹിന്ദുസ്ഥാൻ റിപ്പബ്ലിക്കൻ അസ്സോസ്സിയേഷന്റെ നേതാവായ രാംപ്രസാദ് ബിസ്മിലിനെ പോലീസ് വൈകാതെ അറസ്റ്റു ചെയ്തു.
പത്തു മാസങ്ങൾക്കു ശേഷം മറ്റൊരു പ്രതിയായ അഷ്ഫുള്ള ഖാനേയും ഡൽഹിയിൽ നിന്നും പോലീസ് പിടികൂടി.
ആസാദിനെ കിട്ടിയില്ല.
വിവധയിടങ്ങളിൽ നിന്നായി 40 ഓളം പ്രതികളെ പോലീസ് അറസ്റ്റു ചെയ്തു.
പ്രതികളിൽ നാല് പേർക്ക് വധശിക്ഷ, മറ്റുള്ളവർക്ക് നാടുകടത്തൽ, നീണ്ട ജയിൽ വാസം എന്നിവ നൽകി .
ഭഗത് സിംഗിനോടൊപ്പം
വിപ്ലവകാരികളിൽ പ്രസിദ്ധനായ ഭഗത് സിംഗ് ആസാദുമായി ബന്ധപ്പെടുന്നത് സചീന്ദ്രനാഥ് സന്യാൽ ആരംഭിച്ച  ഹിന്ദുസഥാൻ റിപ്പബ്ലിക്കൻ അസ്സോസിയേഷൻ എന്ന സംഘടന വഴിയാണ്.
1928 ആയപ്പോഴേക്കും ഹിന്ദുസ്ഥാൻ റിപ്പബ്ലിക്കൻ അസ്സോസ്സിയേഷന്റെ നേതൃത്വം ഭഗത് സിംഗിന്റെയും ചന്ദ്രശേഖർ ആസാദിന്റേയും ചുമലിലായി.
മറ്റു പ്രധാന നേതാക്കളെല്ലാം ജയിലിലാവുകയോ തൂക്കിലേറ്റപ്പെടുകയോ ചെയ്തിരുന്നു.
കാക്കോരി ഗൂഢാലോചനാ കേസ് നടക്കുന്ന സമയത്ത്, ഒളിവിലായിരുന്ന നേതാക്കളും, മറ്റു വിപ്ലവപാർട്ടികളിലെ ചില അംഗങ്ങളും സമാന ലക്ഷ്യങ്ങളുള്ള ഒരു പാർട്ടി എന്ന ലക്ഷ്യവുമായി ഫിറോസ് ഷാ കോട്ല എന്ന സ്ഥലത്ത് സംഗമിച്ചു.
ഭഗത് സിംഗ് പിന്നീട് ഈ സംഘടനയുടെ പേര് ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്നു മാറ്റി.
സംഘടനയുടെ നയം ഭാരതത്തിൽ ഒരു സ്വതന്ത്ര സോഷ്യലിസ്റ്റ് രാഷ്ട്രം സ്ഥാപിക്കുക എന്നതായി.
ഇക്കാലത്ത് അവരോടൊപ്പം പ്രവർത്തിച്ചിരുന്നവരാണ് രാജ്ഗുരുവും സുഖ്ദേവും.
ഇന്ത്യയിലെ രാഷ്ട്രീയസ്ഥിതി പഠിക്കുവാൻ വന്ന സൈമൺ കമ്മീഷനെതിരേ പ്രതിഷേധം പ്രകടിപ്പിച്ച ലാലാലജ്പത് റായിയെ പോലീസ് ക്രൂരമായി മർദ്ദിച്ചു.
ഈ മർദ്ദനത്തിൽ നിന്നും തീർത്തും മോചിതനാവാതെ റായ് മരണമടഞ്ഞു.
ഇതിൽ കുപിതരായ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ പ്രവർത്തകർ ഇതിനെതിരേ പ്രതികാരം ചെയ്യണമെന്ന് തീരുമാനിച്ചു.
സംഭവത്തിനു ദൃക്സാക്ഷിയായിരുന്നില്ലെങ്കിലും, ലാത്തിച്ചാർജ്ജ് നടത്തിയ സ്കോട്ട് എന്ന ബ്രിട്ടീഷ് പോലീസ് ഉദ്യോഗസ്ഥനെ കൊലപ്പെടുത്താൻ ചന്ദ്രശേഖറും, ഭഗത്സിംഗും കൂടെ തീരുമാനിച്ചു.
സുഖ്ദേവും , ശിവറാം രാജ്ഗുരുവും ഈ പദ്ധതിയിൽ പങ്കാളികളായിരുന്നു.
എന്നാൽ സ്കോട്ടിനു പകരം കൊല്ലപ്പെട്ടത് ജോൺ സോണ്ടേഴ്സ് എന്ന ഉദ്യോഗസ്ഥനായിരുന്നു.
ന്യൂഡൽഹിയിലെ അസംബ്ളി ചേംബറിൽ ബോംബ് എറിയാൻ ഭഗത് സിംഗും കൂട്ടരും തീരുമാനിച്ചു.
ബോംബേറിൽ ആളപായം ഉണ്ടായില്ല.
എന്നാൽ സഹരൻ പൂരിലെ ഒരു വലിയ ബോംബ് നിർമ്മാണ കേന്ദ്രം പൊലീസ് കണ്ടുപിടിച്ചു.
1929 ൽ ഡൽഹിക്ക് സമീപം വൈസ്രോയി സഞ്ചരിച്ചിരുന്ന ഒരു സ്പെഷ്യൽ തീവണ്ടിയുടെ അടിയിൽ തീവ്രവാദികൾ ബോംബ് പൊട്ടിച്ചു.
തീവണ്ടി തകർന്നെങ്കിലും വൈസ്രോയി രക്ഷപെട്ടു.
1930 ജൂലൈ ആറിന് ഡൽഹിയിലെ ഒരു വ്യവസായ സ്ഥാപനം കൊള്ളയടിച്ചു.
ആസാദിന്റെ ഗൂഢാലോചനയെക്കുറിച്ച് പൊലീസിന് അറിവ് കിട്ടി.
6000 ബോംബുകൾ നിർമ്മിക്കാൻ വേണ്ട സ്ഫോടക വസ്തുക്കൾ ഡൽഹിയിലെ ഒരു രഹസ്യ ബോംബ് നിർമ്മാന കേന്ദ്രത്തിൽ നിന്ന് പൊലീസ് പിടിച്ചെടുത്തു.
പൊലീസ് അന്വേഷണം തുടങ്ങിയപ്പോൾ ആസാദ് പഞ്ചാബിലേക്ക് പോയി.
തുടർന്നും പൊലീസിനെതിരെ ബോംബേറുകൾ നടന്നു.
പൊലീസ് ആസാദിനെതിരായി രണ്ട് ഗൂഢാലോചന കേസുകൾ കൂടിയെടുത്തു.
രണ്ടാം ലാഹോർ ഗൂഢാലോചനക്കേസും ന്യൂഡൽഹി ഗൂഢാലോചനക്കേസുമായിരുന്നു അത്.
ആസാദിനെയും സഹപ്രവർത്തകരെ പിടികൂടാനുള്ള ശ്രമങ്ങൾക്ക് ആക്കം കൂട്ടി.
ആസാദിന്റെ സഹപ്രവർത്തകരിൽ ഒരാൾ ഒറ്റുകൊടുത്തതിന്റെ ഫലമായി 1931 ഫെബ്രുവരി 27ന് അലഹബാദിലെ ആൽഫ്രെഡ് പാർക്കിൽ വച്ച് പൊലീസ് അദ്ദേഹത്തെ വളഞ്ഞു.
സുഖ്ദേവ് രാജ് എന്ന സഹപ്രവർത്തകനെ കണ്ട് സംസാരിക്കാനായിരുന്നു ചന്ദ്രശേഖർ ആൽഫ്രഡ് പാർക്കിലെത്തിയത്.
എന്നാൽ ഒറ്റുകാരന്റെ സഹായത്തോടെ പോലീസ് ആ സ്ഥലം മനസ്സിലാക്കുകായിരുന്നു.
തുടർന്നു നടന്ന വെടിവെപ്പിൽ ആസാദ് മൂന്നു പോലീസുകാരെ വധിക്കുകയുണ്ടായി.
ഈ സംഘർഷത്തിലൂടെ സുഖ്ദേവിന് രക്ഷപ്പെടാൻ വഴിയൊരുക്കുക കൂടിയായിരുന്നു ആസാദ്.
രക്ഷപ്പെടാൻ അവസാനത്തെ മാർഗ്ഗവും അടഞ്ഞു എന്ന് മനസ്സിലാക്കിയ ചന്ദ്രശേഖർ തന്റെ കൈത്തോക്കിലെ അവസാന ബുള്ളറ്റുകൊണ്ട് തന്റെ ജീവിതം അവസാനിപ്പിക്കുകയായിരുന്നു.
പൊതുജനങ്ങളെ അറിയിക്കാതെ മൃതദേഹം റാസുലാബാദ് ഘട്ട് എന്ന സ്ഥലത്തേക്ക് മരണാനന്തര ചടങ്ങുകൾക്കായി കൊണ്ടു പോയി.
എന്നാൽ സംഭവത്തെക്കുറിച്ചറിഞ്ഞതിനുശേഷം ജനങ്ങൾ ആൽഫ്രഡ് പാർക്കിനുമുന്നിൽ തടിച്ചു കൂടി ചന്ദ്രശേഖറിനെ വാഴ്ത്തി മുദ്രാവാക്യം മുഴക്കാൻ തുടങ്ങി.
അന്നത്തെ ആൽഫ്രഡ് പാർക്ക് ഇന്ന് ആസാദ് പാർക്ക് എന്നറിയപ്പെടുന്നു.
ചന്ദ്രശേഖർ മരണസമയത്ത് ഉപയോഗിച്ചിരുന്ന കൈത്തോക്ക് ആസാദ് പാർക്കിനകത്തുള്ള മ്യൂസിയത്തിൽ പ്രദർശനത്തിനായി വെച്ചിട്ടുണ്ട്.
കൂടുതൽ വായനയ്ക്ക് Chandra Shekhar Azad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയാളം വെബ്ദുനിയ എമിനന്റ് പ്യൂപ്പിൾ പുറങ്ങൾ 40-41, R. ശശിധരൻ പിള്ള, സിസോ ബുക്സ്, തിരുവനന്തപുരം.
ചന്ദ്രശേഖർ സീമ ഇംഗ്ലീഷ് വിലാസം https://ml.wikipedia.org/wiki/Chandrasekhar_limit Radius-mass relations for a model white dwarf.
The green curve uses the general pressure law for an ideal Fermi gas , while the blue curve is for a non-relativistic ideal Fermi gas.
The black line marks the ultra-relativistic limit.
ഒരു നക്ഷത്രം വെള്ളക്കുള്ളനായി മാറാനുള്ള ഉയർന്ന ദ്രവ്യമാനപരിധിയാണു ചന്ദ്രശേഖർ സീമ (Chandrasekhar limit).
സൂര്യന്റെ പിണ്ഡത്തിന്റെ 1.44 മടങ്ങ്‌ (1.44 M ⊙ {\displaystyle M_{\odot }} ) (2.765×10 30 kg)വരെ പിണ്ഡമുള്ള നക്ഷത്രങ്ങൾ സ്വയം കത്തിയെരിഞ്ഞ്‌ അവസാനം വെള്ളക്കുള്ളന്മാരായി മാറുംഎന്നാണു ഈ പരിധി കൊണ്ട് അർത്ഥമാക്കുന്നത്.
ഭാരം കുറഞ്ഞ മൂലകങ്ങളുടെ അണുകേന്ദ്രങ്ങൾ കൂടിച്ചേരുന്നതിലൂടെ ഉണ്ടാകുന്ന താപം മൂലം നക്ഷത്രത്തിന്റെ കാമ്പ് തകരാറിലാകുന്നു.
നക്ഷത്ര പരിണാമത്തിന്റെ വിവിധ ഘട്ടങ്ങളിൽ, ഈ പ്രക്രിയയ്ക്ക് ആവശ്യമായ അണുകേന്ദ്രങ്ങൾ തീർന്നു, കാമ്പ് തകരാറിലാവുകയും അത് സാന്ദ്രത കൂടുകയും ചൂടാകുകയും ചെയ്യുന്നു.
ഇരുമ്പിന്റെ അണുകേന്ദ്രങ്ങൾ സംയോജനത്തിൽ കൂടുതൽ ഊർജ്ജം ഉൽപാദിപ്പിക്കാൻ കഴിവില്ലാത്തതിനാൽ കാമ്പിൽ ഇരുമ്പ് അടിഞ്ഞു കൂടുന്ന ഒരു നിർണായക സാഹചര്യം ഉണ്ടാകുന്നു.
കാമ്പ് മതിയായ സാന്ദ്രത കൈവരിക്കുകയാണെങ്കിൽ, ഗുരുത്വാകർഷണ തകർച്ചയ്‌ക്കെതിരെ അതിനെ സ്ഥിരപ്പെടുത്തുന്നതിൽ ഇലക്ട്രോൺ ഡീജനറസി മർദ്ദം ഒരു പ്രധാന പങ്ക് വഹിക്കും.
ചന്ദ്രശേഖർ അഗാഷെ
ഒരു ഇന്ത്യൻ വ്യവസായിയും അഭിഭാഷകനുമായിരുന്നു ചന്ദ്രശേഖർ അഗാഷെ (ഫെബ്രുവരി 14, 1888 - ജൂൺ 9, 1956).
ഗ്രന്ഥസൂചിക {{ cite book }} : Invalid | ref=harv ( help ) ; Unknown parameter | ignore-isbn-error= ignored ( | isbn= suggested) ( help ) {{ cite book }} : Invalid | ref=harv ( help ) ; Unknown parameter | ignore-isbn-error= ignored ( | isbn= suggested) ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help )
ചന്ദ്രശേഖർ ആസാദ് രാവൺ
ഭിം ആർമി എന്ന സംഘടനയുടെ സഹസ്ഥാപകൻ, സാമൂഹ്യ ആക്ടിവിസിറ്, അംബേദ്‌കർ ആക്ടിവിസിറ്റ് എന്നീ കാര്യങ്ങളിൽ പ്രശസ്‌തനായ ഭാരതീയനാണ് ചന്ദ്രശേഖർ ആസാദ് രാവൺ .
രാവൺ എന്ന പേരിലും ഇദ്ദേഹം അറിയപ്പെടുന്നു .
പടിഞ്ഞാറൻ ഉത്തർപ്രദേശിലെ സഹറാൻപൂരിലെ ഗഡ്ഖൗലി ഗ്രാമത്തിൽനിന്നുള്ളയാളാണ് ചന്ദ്രശേഖർ ആസാദ്.
അദ്ദേഹത്തിന്റെ പിതാവ് ഗോവർദ്ധൻ ദാസ് ഒരു സർക്കാർ സ്കൂളിൽനിന്ന് പ്രിൻസിപ്പലായി വിരമിച്ച വ്യക്തിയാണ്.
‘ദ ഗ്രേറ്റ് ചാമർസ് ഓഫ് ഗഡ്ഖൗലി വെൽക്കം യു’ എന്ന പേരിൽ ഒരു പരസ്യപ്പലകം അദ്ദേഹത്തിന്റെ ഗ്രാമത്തിന്റെ പ്രാന്തപ്രദേശത്ത് സ്ഥാപിച്ചതിന് ശേഷമാണ് അദ്ദേഹം ഒരു ദലിത് നേതാവെന്ന നിലയിൽ ശ്രദ്ധേയനായത്.
ഭിം ആർമി
സതീഷ് കുമാർ, വിനയ് രത്തൻ സിംഗ് എന്നിവരോടൊപ്പം ചന്ദ്രശേഖറും ചേർന്ന് ഇന്ത്യയിലെ വിദ്യാഭ്യാസത്തിലൂടെ ദലിതരുടെ വിമോചനത്തിനായി പ്രവർത്തിക്കുന്ന ഭീം ആർമി സ്ഥാപിച്ചത്..
ഇത് പടിഞ്ഞാറൻ ഉത്തർപ്രദേശിൽ ദലിതർക്കായി സൌജന്യ വിദ്യാലയങ്ങൾ നടത്തുന്നു.
ചന്ദ്രസ്വാമി
ഒരു ഇന്ത്യൻ തന്ത്രി (തന്ത്ര പരിശീലകൻ) ആയിരുന്നു ചന്ദ്രസ്വാമി (ജനനം നേമിചന്ദ് ജെയിൻ ; 29 ഒക്ടോബർ 1949 - 23 മേയ് 2017) .
അച്ഛൻ ധരംചന്ദ് ജെയിൻ രാജസ്ഥാനിലെ ബെഹ്റോറിൽ നിന്ന് പണമിടപാടുകാരനായി ജോലി ചെയ്തു.
ചന്ദ്രസ്വാമി കുട്ടിയായിരുന്നപ്പോൾ അദ്ദേഹം ഹൈദരാബാദിലേക്ക് മാറി.
ചന്ദ്രസ്വാമി ചെറുപ്രായത്തിൽ തന്നെ തന്ത്രപഠനത്തിൽ ആകൃഷ്ടനായി.
ഉപാധ്യായ അമർ മുനിയുടെയും തന്ത്ര പണ്ഡിതനായ മഹാമോഹോപാധ്യായ ഗോപിനാഥ് കവിരാജിന്റെയും വിദ്യാർത്ഥിയാകാൻ ചെറുപ്പത്തിൽത്തന്നെ അദ്ദേഹം വീട് വിട്ടു.
പിന്നീട് അദ്ദേഹം ബീഹാറിലെ കാട്ടിൽ താമസിച്ചു, അവിടെ അദ്ദേഹം ധ്യാനത്തിൽ സമയം ചെലവഴിച്ചു.
നാലു വർഷത്തിനു ശേഷം സിദ്ധികൾ എന്ന അസാധാരണ ശക്തികൾ ലഭിച്ചതായി അദ്ദേഹം അവകാശപ്പെട്ടു.
എന്നാൽ ചന്ദ്രസ്വമി ഒരു ജന്മം ആയിരുന്നു ജെയിൻ , അവൻ കാളിയുടെ ഒരു "സധക" (ആരാധനകൻ) ആയി.
അദ്ദേഹം മതവിശ്വാസ സംഭാഷണത്തിലും താൽപ്പര്യപ്പെട്ടു, കൂടാതെ എലിജാ ഇന്റർഫെയ്ത്ത് ഇൻസ്റ്റിറ്റ്യൂട്ടിനായുള്ള ലോക മതനേതാക്കളുടെ ബോർഡിൽ ഇരുന്നു.
പ്രശസ്തിയിലേക്ക് ഉയരുന്നു
ഒരു ജ്യോതിഷിയെന്ന നിലയിലുള്ള അദ്ദേഹത്തിന്റെ വൈദഗ്ധ്യത്തിലൂടെയാണ് അദ്ദേഹം ആദ്യം പ്രശസ്തി നേടിയത്, പക്ഷേ പ്രധാനമന്ത്രി നരസിംഹറാവുവുമായുള്ള ബന്ധത്തിന്റെ ഫലമായി ദേശീയ പ്രാധാന്യത്തിലേക്ക് ഉയർന്നു.
ചന്ദ്രസ്വാമി അദ്ദേഹത്തിന്റെ ആത്മീയ ഉപദേഷ്ടാവായിരുന്നു.
1991 ൽ റാവു പ്രധാനമന്ത്രിയായതിനുശേഷം, ചന്ദ്രസ്വാമി ഡൽഹിയിലെ കുത്തബ് ഇൻസ്റ്റിറ്റ്യൂഷണൽ ഏരിയയിൽ വിശ്വ ധർമ്മയാതൻ സനാതൻ എന്ന പേരിൽ ഒരു ആശ്രമം നിർമ്മിച്ചു.
ആശ്രമത്തിനുള്ള സ്ഥലം ഇന്ദിരാഗാന്ധി അനുവദിച്ചു.
ബ്രൂണെയിലെ സുൽത്താൻ, ബഹ്‌റൈനിലെ ഷെയ്ഖ് ഈസ ബിൻ സൽമാൻ അൽ ഖലീഫ, നടി എലിസബത്ത് ടെയ്‌ലർ , ബ്രിട്ടീഷ് പ്രധാനമന്ത്രി മാർഗരറ്റ് താച്ചർ , ആയുധ വ്യാപാരി അദ്നാൻ ഖഷോഗി, ക്രൈം ലോർഡ് ദാവൂദ് ഇബ്രാഹിം , ടിനി റൗലാൻഡ് എന്നിവർക്ക് ചന്ദ്രസ്വാമി ആത്മീയ ഉപദേശം നൽകിയതായി പറയപ്പെടുന്നു.
അദ്ദേഹത്തിന്റെ വിശ്വസ്തരായ അനുയായികളിൽ അദ്ദേഹത്തിന്റെ സെക്രട്ടറി വിക്രം സിംഗ്, വിജയ് ചൗഹാൻ, മാമാജി എന്നറിയപ്പെടുന്ന പരേതനായ കൈലാഷ് നാഥ് അഗർവാൾ എന്നിവരും ഉൾപ്പെടുന്നു.
ചന്ദ്രസ്വാമിയുടെ സാമ്പത്തിക സ്ഥിതി അദ്ദേഹത്തിന്റെ രാഷ്ട്രീയ സമ്പത്തിൽ ചാഞ്ചാടി.
നിയമപരമായ വെല്ലുവിളികൾ
ചന്ദ്രസ്വാമിക്കെതിരെ സാമ്പത്തിക ക്രമക്കേടുകൾ ആവർത്തിച്ച് ആരോപിക്കപ്പെട്ടിട്ടുണ്ട്.
1996 ൽ ലണ്ടൻ ആസ്ഥാനമായുള്ള ഒരു ബിസിനസുകാരനെ 100,000 ഡോളർ കബളിപ്പിച്ചതിന് അദ്ദേഹത്തെ അറസ്റ്റ് ചെയ്തു.
ഫോറിൻ എക്സ്ചേഞ്ച് റെഗുലേഷൻ ആക്ട് ആവർത്തിച്ച് ലംഘിച്ചതിന് അദ്ദേഹം ആരോപണങ്ങൾ നേരിട്ടിട്ടുണ്ട്.
അദ്ദേഹത്തിന്റെ ആശ്രമത്തിൽ നടന്ന ആദായനികുതി റെയ്ഡിൽ അദ്നാൻ ഖഷോഗിക്ക് 11 മില്യൺ ഡോളറിന്റെ യഥാർത്ഥ കരട് രേഖകൾ കണ്ടെത്തിയതായി റിപ്പോർട്ടുണ്ട്.
രാജീവ് ഗാന്ധിയുടെ കൊലപാതകത്തിൽ പങ്കുണ്ടെന്ന് ആരോപിക്കപ്പെടുന്ന ജൈന കമ്മീഷൻ അതിന്റെ റിപ്പോർട്ടിൽ ഒരു വാല്യം സമർപ്പിച്ചു.
രാജീവ് ഗാന്ധിയുടെ വധത്തിന് പതിനേഴ് വർഷങ്ങൾക്ക് ശേഷവും എൻഫോഴ്സ്മെന്റ് ഡയറക്ടറേറ്റ് കൊലപാതകത്തിന്റെ ഫിനാൻഷ്യർ എന്ന നിലയിൽ അദ്ദേഹത്തിന്റെ പങ്ക് അന്വേഷിച്ചിരുന്നു.
രാജീവ് ഗാന്ധിയുടെ കൊലപാതകത്തിൽ പങ്കുണ്ടെന്ന് ആരോപിച്ച് 2009 മേയിൽ സുപ്രീം കോടതി ചന്ദ്രസ്വാമിയ്ക്ക് വിദേശയാത്രയ്ക്ക് അനുമതി നൽകി.
2011 ജൂണിൽ 9 കോടി രൂപയുടെ വിദേശ വിനിമയ നിയന്ത്രണ നിയമം ലംഘിച്ചതിന് സുപ്രീം കോടതി ചന്ദ്രസ്വാമിയ്ക്ക് പിഴ ചുമത്തി.
1992 ൽ നടന്ന ഹർഷദ് മേത്തയുടെ അഴിമതിയിലും Archived 2021-10-06 at the Wayback Machine .
അദ്ദേഹത്തിന് സ്വാധീനമുണ്ടായിരുന്നു.
2017 മേയ് 23 ന് ഡൽഹിയിലെ അപ്പോളോ ആശുപത്രിയിൽ ഒന്നിലധികം അവയവങ്ങളുടെ തകരാറുമൂലം ചന്ദ്ര സ്വാമി മരിച്ചു.
അവലംബം ↑ ↑ article.wn.com/view/2002/11/13/NEWSLINE_ANCHOR_Chandraswami_celebrates_b_day_with_villagers/ ↑ Times of India, 22/12/2007 ↑ ↑
നക്ഷത്രങ്ങൾ പറയാതിരുന്നത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
2000 ൽ പുറത്തിറങ്ങിയ ഒരു മലയാളചലച്ചിത്രമാണ് നക്ഷത്രങ്ങൾ പറയാതിരുന്നത്  നടൻ മുകേഷ് (നടൻ), ദിവ്യ ഉണ്ണി, ലാൽ (നടൻ), ഹരിശ്രീ അശോകൻ, രാജൻ പി ദേവ്, ജയഭാരതി, നരേന്ദ്രപ്രസാദ് എന്നിവരാണ് പ്രധാന വേഷങ്ങൾ ചെയ്തത്.
നക്ഷത്രതാരാട്ട് ഇംഗ്ലീഷ് വിലാസം https://ml.wikipedia.org/wiki/Nakshathrathaarattu
ശത്രുഘ്നന്റെ തിരക്കഥയിൽ എം. ശങ്കർ സംവിധാനം ചെയ്ത് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് നക്ഷത്രതാരാട്ട് .
കുഞ്ചാക്കോ ബോബൻ , ശാലിനി , തിലകൻ , ഭാരതി എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
കുഞ്ചാക്കോ ബോബൻ നായകനായി രണ്ടാമതു പുറത്തിറങ്ങിയ ചിത്രവുമാണിത്.
അഭിനേതാക്കൾ കുഞ്ചാക്കോ ബോബൻ – സുനിൽ ശാലിനി – ഹേമ തിലകൻ ഭാരതി ജഗദീഷ് – എം.കെ. സ്വാമിനാഥൻ ഹരിശ്രീ അശോകൻ – ഡാർളിംഗ് ഹരിഹരൻ സായികുമാർ – ജയൻ അനിൽ മുരളി – സേവ്യർ സംഗീതം
ഗാനരചന നിർവ്വഹിച്ചിരിക്കുന്നത് ഗിരീഷ് പുത്തഞ്ചേരി , സംഗീതസംവിധാനം നിർവ്വഹിച്ചിരിക്കുന്നത് മോഹൻ സിത്താര .